DOI: 10.5279/dk-sa-dda-1946
title: Observa Prøvevalg 1988
title: Observa Political Index Polls, 1988

description: #Observas opinionsundersøgelser:     #-------------------------------     #     #Observa har fra 1967 gennemført undersøgelser af holdninger og livsvaner, dels gennem såkaldte prøvevalg (postale valgpanelsundersøgelser) dels gennem mere omfattende interviewbaserede indstillingsundersøgelser. Prøvevalgsundersøgelserne er foretaget jævnligt i hele perioden (ca. 10 gange hvert år), medens indstillingsundersøgelserne kun blev foretaget kvartalsvist i årene 1969 til 1972. Det lange tidsrum med jævnligt indsamlede, ensartede datamaterialer giver muligheder for forskellige tidsserieanalyser, især hvad angår partipræferencer. Andre emner er sædvanligvis mere flygtigt behandlede pga. de vilkår, hvorunder undersøgelserne er foretaget (de er tilrettelagt med offentliggørelse i dagspressen for øje, det dagsaktuelle har været betonet, og emnerne er begrænset til problemkredse, der lader sig beskrive med et mindre antal spørgsmål). Prøvevalgene gennemførtes indtil udgangen af 1971 for dagbladet Aktuelt og fra 1972 for Morgenavisen Jyllands-Posten. Indstillingsundersøgelserne blev udelukkende gennemført for Jyllands-Posten.     #     #     #Observa Prøvevalg 1988:     #----------------------     #     #I 1988 gennemførte Observa i alt 10 prøvevalg. Alle spørgsmål herfra er samlet i undersøgelsen DDA-1946: Observa Prøvevalg 1988. Derudover findes de enkelte prøvevalg som DDA-1947 til DDA-1956.     #     #Indholdet af nærværende undersøgelse er her opregnet for hvert     #af prøvevalgene:     #     #DDA-1947 Observa Prøvevalg 1988, februar-undersøgelsen:     #Partipræference; om respondenten har afleveret selvangivelsen for 1987; om respondenten har haft professionel hjælp ved udfyldelsen og om slutskat for 1987 er beregnet; årlig bruttoindkomst; holdning til en eventuel fremtidig S/C regering; vigtigheden af bred enighed om bevillingerne til forsvaret; holdning til de to forslag i forhandlingerne om et nyt forsvarsforlig; rygevaner; holdning til rygeforbud i offentlige lokaler og offentlige transportmidler; brug af og holdning til lavprisvarehuse; prioritering inden for sundhedssektoren (fx nedprioritering af meget dyre operationer); TV-udsendelsen ''Kærlighed og kondomer'' om AIDS, og generel holdning til oplysningskampagnen om AIDS; samt kendskab og holdning til fuldstændig frihandel inden for EF.     #     #DDA-1948 Observa Prøvevalg 1988, marts-undersøgelsen:     #Partipræference; strafudmåling for forskellige lovovertrædelser; TV-apparater i husstanden; antennetilslutning og TV-kanaler husstanden kan modtage; interesse for TV 2, som begynder at sende den 1. oktober; indkøb af dagligvarer; villighed til at betale mere for at kunne handle i nærheden af bopælen; holdning til en række udtalelser om demokratiet og styreformer; om Christiania bør nedlægges; om respondenten agter at følge TV-transmissionerne fra EM i fodbold i Vesttyskland; samt om respondenten ved tilrettelæggelsen af sommerferien vil tage specielle hensyn for at kunne følge EM i TV.     #     #DDA-1949 Observa Prøvevalg 1988, april-undersøgelsen:     #Partipræference; foretrukket land ved eventuel emigration; om regeringen bør udskrive valg, hvis et flertal uden om regeringen pålægger den at føre en sikkerhedspolitik, der efter regeringens skøn bringer Danmarks medlemskab af NATO i fare; stemmeintention hvis et sådant valg blev udskrevet; holdning til en række befolkningsgrupper; holdning til Danmarks medlemskab af NATO; faktorer af betydning ved indkøb; bil i husstanden; samt kendskab til, brug af og priser på økologiske og biodynamiske grøntsager og frugt.     #     #DDA-1950 Observa Prøvevalg 1988, maj-undersøgelsen:     #Partipræference; forventninger til det kommende år; udviklingen på en række væsentlige områder i løbet af de seneste 3-4 år; foretrukken statsminister efter folketingsvalget den 10. maj; holdning til det faktiske og et passende antal kvinder i Folketinget; om kvinder besidder nogle særlige positive egenskaber, der kan bidrage til en fornyelse i dansk politik; om partierne bør opstille lige mange mænd og kvinder på valglisterne for dermed at tilstræbe en mere ligelig fordeling mellem kønnene i Folketinget; om en række kvindelige politikere har præget dansk politik i positiv eller negativ retning; foretrukken regering efter folketingsvalget den 10. maj; sommerferien 1987 og sommerferieplaner; samt hvilke politiske spørgsmål, det er mest presserende at få løst efter folketingsvalget.     #     #DDA-1951 Observa Prøvevalg 1988, juni-undersøgelsen:     #Partipræference; holdning til den nye KVR-regering og vurdering af dens levetid; hvilke andre partier, regeringen bør søge flertal med vedrørende den økonomiske politik; holdning til Christiania; holdning til fastfrysning eller stigning af u-landshjælpen; holdning til en skærpelse af reglen for at kunne opstille et parti til et folketingsvalg; holdning til 2% spærregrænsen; tiltaleformerne ''De'' og ''du''; holdning til opløsningsretten, dvs. statsministerens mulighed for at udskrive valg ''i utide''; holdning til lovliggørelse af salg, besiddelse og indtagelse af hash; brug af hash; holdning til en nedsættelse af den personlige myndighedsalder til 15 år; en række ledende politikeres troværdighed; samt nøgenbadning.     #     #DDA-1952 Observa Prøvevalg 1988, august-undersøgelsen:     #Partipræference; hvilke af en række lande Danmark kan lære noget af i økonomisk, teknisk og politisk/kulturel henseende; hvilke lande Danmark bør have snævre samhandelsforbindelser med; holdning til anlægsloven vedr. Storebæltsforbindelsen, der indebærer, at jernbaneforbindelsen etableres i 1991, mens vejforbindelsen ventes færdig omkring 1995; om husstanden skal betale renteafgift, og om renteafgiften vil påvirke fremtidige afbetalingskøb og låntagning; om bilisterne overholder hastighedsgrænserne; passende hastighedsgrænser; kørsel i bil og på motorcykel; forventninger til det kommende år; samt udviklingen på en række områder det seneste år.     #     #DDA-1953 Observa Prøvevalg 1988, september-undersøgelsen:     #Partipræference; husstandens brug af bibliotek, teater, praktiserende læge, speciallæge og hospital; holdning til indførelse af brugerbetaling på en række områder; vurdering af en række samfundsfaktorers indflydelse og virke; samt udgifter og kommende besparelser på husholdningsbudgettet.     #     #DDA-1954 Observa Prøvevalg 1988, oktober-undersøgelsen:     #Partipræference; alternativ partipræference (dvs. hvis man kunne stemme på 2 partier); deltagelse i bingo/banko/andespil; kendskab og holdning til fuldstændig frihandel inden for EF; holdning til hjernedødskriteriet; om respondenten ved fuldstændig svigtende nyrefunktion ville modtage en nyre fra en hjernedød; om respondenten ville stille sin nyre til rådighed, når respondenten selv var hjernedød; om respondenten ville samtykke i, at en nyre fra en nær pårørende, der var erklæret hjernedød, blev stillet til rådighed for transplantation; medlemskab af en faglig organisation; samt rygevaner.     #     #DDA-1955 Observa Prøvevalg 1988, november-undersøgelsen:     #Partipræference; vinterferien 1987/1988 og vinterferieplaner; vurdering af en række enkeltpersoners indflydelse i samfundet; holdning til en række påstande om den danske u-landshjælp; læsevaner; holdning til Dronning Magrethes kritik af danskernes holdning til flygtninge/indvandrere; samt holdning til at fratage Dronningen alle forfatningsmæssige forpligtelser.     #     #DDA-1956 Observa Prøvevalg 1988, december-undersøgelsen:     #Partipræference; forestilling om en række begivenheder/nyheder i år 2000; kirkegang i jule- og nytårsperioden sidste år og i år; brug af gudstjeneste(r) i radio eller TV i jule-/nytårsperioden; vurdering af, hvordan Ronald Reagan har klaret sin embedsperiode og forventninger til, hvordan George Bush vil klare sig; hvordan respondenten foretrækker finansloven vedtaget; holdning til en række udsagn om EF; investering i anparter; beløb til julegaver; udsigterne for 1989 (egen økonomi, landets økonomi, verdenssituationen); erhvervslivets muligheder i de nærmeste år; samt tilbringelse af juleaften.     #     #I prøvevalgene indgår et fast sæt af baggrundsvariable stamoplysninger), som i denne undersøgelse er medtaget for hvert af prøvevalgene. Desuden har DDA samlet hver af disse baggrundsvariable for alle panelets medlemmer for hele året. De gennemgående baggrundsvariable omhandler:     #     #Respondentens køn og fødselsår; antal personer i husstanden samt antal børn og unge; bopæl, boligtype og ejerforhold til boligen; respondentens skolegang og uddannelse, beskæftigelsesmæssige status og stillingsbetegnelse; samt medlemskab af faglig organisation
description: Se abstract
description: See abstract